L'esquerra i l'incivisme Teresa Pàmies Invocar els valors i principis d'esquerra per votar contra l'ordenança del civisme al ple de l'Ajuntament de Barcelona, com ha fet la regidora representant d'ICV, desconcertà no pocs dels barcelonins que li confiaren el vot en les darreres eleccions municipals. Els que, a més de votar ICV, ens hem format políticament en la militància d'esquerres, hi detectem l'error implícit que ha fet perdre més d'una batalla a l'esquerra catalana. La manifestació del 17 de desembre contra les ordenances del civisme revelà continguts i formes que recorden els que, en la dècada dels trenta, covaren "l'ou de la serp", com es coneix, metafòricament, la gestació del nazisme a Alemanya i el fascio italià que el precedí, tolerant i afalagant el vandalisme contestatari entre el "lumpen proletariat" del qual van sortir provocadors com els incendiaris del Reichtag per culpar-ne el comunista búlgar Dimítrov. El capitalisme acorralat es va servir dels sectors més degradats per evitar l'acció política conscient de les forces regeneradores, entre les quals les esquerres que, unides, haurien evitat l'ascens del nazi feixisme. L'incivisme que ens amenaça i actua "impunement" requereix mesures impopulars però necessàries des del punt de vista dels valors i els principis d'esquerra. El vandalisme no és apolític. A les manifestacions contra les narcosales al barri de la Vall d'Hebron es cridà "Franco, resucita: España te necesita", i s'atribueix a les prostitutes del Raval la pancarta reclamant el dret a exercir l'ofici a la via pública. Si aquests són considerats valors d'esquerra, ja hem begut oli. Font: Avui, 2/1/2005
Aquest article barreja coses i sobretot vol confondre. Aquesta ordenança cívica té molts punts que d'esquerres no en tenen res de res, aquí ningú ha dit que no hi hagi d'haver unes normes de comportament, el que està clar és que depén de quines normes no solucionen el problema sinó que l'agreugen o l'amagunes. ex. A un pobre si vols que deixi de demanar al mig de les Rambles no el multis, dona-li les eines necessàries pq pugui deixar de ser pobre. 
Sí, però si aquest pobre és italià o madrileny i no arriba als 40 anys i ha vingut aquí de vacances i si no li dones res va papallonejant al teu voltant insultant-te i remugant... A mi el que em sobta és que hi hagi tants europeus demanant i no n'hi hagi NI UN de moro o sud-americà, que es concentrin tots al llarg de la Rambla però en canvi a Sants se'n vegin ben pocs, o a l'Hospitalet... 
Molts sense-sostre del nord i centre Europa venen aquí pel clima, més càlid que als seus països d'origen, està clar que la ciutat de Barcelona no pot fer-se càrrec de la meitat dels sense-sostre europeus pero també que no se'ls pot prohibir de estar al carrer perque el següent serà trobar-nos-los morint-se gana a les cantonades. I aixó no se si serà incívic pero segur que molt desagradable, i els primers en queixar-se seràn els que cridaven més per una ordenança cívica el màxim de dura. El problema és que la motivació per l'ordenança cívica no és solucionar la situació de prostitutes, sense-sostre i etc. sino fer electoralisme i prou.
Sí, i això ho trobo molt bé... Jo amb els sense sostre que demanen pel carrer no hi tinc cap problema, o amb la gent que ven mocadors, o encenedors o polseretes, o que entren al metro i toquen l'acordió, o amb la gent que fa petits furts sense violència, perquè tots hem de viure i tirar endavant com puguem. No volia ser un "racista antieuropeu", sinó que em sembla que una part de la gent que demana no ho necessita, particularment les persones joves... Amb 50 anys la vida et pot haver matxacat molt, però amb 30 encara tens força per intentar tirar endavant i buscar-te un chanchullo per aquí o per allà.
Doncs jo si que tinc un problema quan veig els sense-sostre tirats a un portal o un caixer perque una societat que diu ser moderna no pot deixar viure com animals a persones, no pot permetre veure com es perden la seva dignitat humana enmig de merda i miseria. Que tinguin 30 o 50 és el mateix, a més segons gent com Càritas o la Fundació Arrels que treballen en aixó la pobresa afecta cada vegada més gent jove per la precarietat laboral i l'especulació immobiliaria pel que potser tenir present que de vegades no és tan fàcil tirar endavant per tothom com a tú pot semblar-te. Sobre aixó de racisme antieuropeu no tinc ni idea del que parles, si vols pots explicar que és i quina relació te amb això i si et fa mandra cap problema. El problema amb aquesta ordenança cívica és que ha estat feta pensant només en les properes eleccions i com a resultat de la presió de La Vanguardia i L'Avui fent campanya pre-electoral al Albertito Fernandez del PP i al Xavier Trias de CiU. A ningú li importen realment una merda ni els sense-sostre ni les prostitutes ni la lluita diària que fa cada dia moltíssima gent només per sobreviure.
Perdona, no t'havia vist perquè em fixava en el text de més avall. No ens acabem d'entendre: una cosa és un sense sostre i una altra una persona que no treballa. Si et tornes a llegir el primer post, veuràs que la descripció d'indigent que faig correspon a un "perroflauta" que ha vingut aquí de vacances; és a dir, no pas una persona pobra. Més avall he posat l'enllaç a l'ordenança: articles 34 i següents. Llegeix-te-la i tu mateix: prohibeix la mendicitat amb menors (que han de ser a l'escola, o no?) i la mendicitat coactiva. No és una ordenança feta per resoldre els problemes socials, sinó que busca assegurar que al carrer no s'hi pugui fer de tot, cosa que em sembla perfectament defensable. Que a Barcelona hi ha problemes socials? Tinc 27 anys, no sóc fill de casa bona, m'he emancipat amb sang, suor i llàgrimes, he treballat 14 i 16 hores al dia, 7 dies a la setmana, 52 setmanes a l'any, sóc autònom, se demà m'atropella un cotxe em quedo sense feina ni protecció social, etc. Sé de què va la vida, i alguna vegada he estat a punt de caure de genolls, no cal que em llegeixis la cartilla, gràcies. No cal que m'ho digui l'Avui perquè entengui que una persona que viu a la plaça del Sol no vulgui que hi hagi gent de festa fins a les 6 del matí, perquè l'endemà s'ha de llevar d'hora i --ves per on-- vol dormir. L'Ajuntament fa moltes coses malament, i en polítiques socials no és que s'hi llueixi. Però són coses diferents: a mi aquesta ordenança em sembla bé, malgrat alguns problemes que pot tenir i que s'han de vigilar. I si calen polítiques socials, demanem polítiques socials, però no en culpem de tot un text que vol resoldre un altre problema. I que potser, si coneixies la Barcelona de fa deu anys, no va tan desencaminat. 
Tal com dius aquesta ordenança no esta feta per resoldre els problemes socials, sinó que busca assegurar que al carrer no s'hi pugui fer de tot. M'estàs confirmant que en realitat a ningú l'importa una merda els sense-sostre ni les prostitutes ni tota la gent que s'esmerça en sobreviure al dia? M'estàs confirmant que aquesta ordenança ha estat feta per aturar la campanya pre-electoral de La Vanguardia en favor del PP i de L'Avui en favor de CiU donant la imatge d'una ciutat al caire del caos i descontrolada per culpa de l'ajuntament de Clos? Per electoralisme i prou? Hem sembla bé que es prohibeixi la mendicitat amb menors i la mendicitat coercitiva, que s'ordeni la ciutat fent segur que tothom pot fer-hi la seva vida lliure i tranquil.lament. A més que, com deia, és impossible que Barcelona es faci càrrec de la pobresa de mitja Europa. Pero per aixó mateix no entenc perque no es diu gairebé res del mobbing immobiliari, de la coerció mafiosa que moltes immobiliaries fan als habitants d'edificis que compren i als que volen fer fora per especular-hi. Coerció mafiosa perque els expulsen, els tallen l'aigua i la llum i el gas, els canvien el pany de la porta quan estàn treballant per impedir-los d'entrar-hi, forçant el pany quan són dins per entrar a la seva llar i amenaçar-los, etc. Tot per llogar els apartaments al triple de preu, per enderrocar-los i fer apartaments d'alt standing, etc. Després de deixar tirada al carrer un munt de gent, a la que dir-los que si s'esmercen prou trobaràn un altre apartament no els servirà de gaire consol. No et crida l'atenció que es centri tant l'atenció en els neteja-vidres dels semàfors, que tothom s'apunti al consens cívic de que cal aturar-los immediatament pero que del mobbing immobiliari no diguin res o gairebé res? És més greu la mendicitat coercitiva als semàfors que les pràctiques mafioses d'algunes immobiliaries a Barcelona? Bé, la diferència està en que no és el mateix donar canya als pidolaires de la cantonada que al empresari de la immobiliaria que te molts diners i encara més amics. Qui és més incívic? Això és el que m'emprenya de tot plegat, que s'ha fet molta xerrameca d'aquest afer pero sense cap interés real ni en assenyalar tots els mals que pateix la ciutat ni en resoldre'ls. Amb el mobbing igual que amb els sense-sostre o les prostitutes o tanta gent que per circumstàncies de la vida es troba així. Pels que venen a Barcelona a fer només a fer l'imbècil no ha d'haver cap consideració especial. Dit aixó vull aclarir-te que no hem refería a tú directament, com vols que ho faci si no et conec de res?, t'ho comento perque hem fa l'efecte que t'ho has pres en aquest sentit i no era així. 
Ei, et vaig contestar ahir però s'ha perdut el missatge En essència et deia que el fet d'aprovar aquesta ordenança no impedeix de cap manera aprovar mesures de lluita contra l'exclusió social; són coses diferents i no necessàriament s'han de posar en el mateix cabàs. I queda un any i mig de legislatura. Per exemple, des de fa un parell d'anys (i a instàncies d'ERC ), funciona una oficina contra el mòbing immobiliari. Si funciona malament, que s'ataqui aquesta oficina i es digui com s'ha de millorar, o que s'hi destini més pressupost, etc. Si funciona bé, que s'aprofiti aquesta experiència per resoldre altres problemes. Però això suposa anar més enllà de la rebentada fàcil, que és el que em sembla que s'ha fet en aquest cas. Tres quarts del mateix es pot fer amb l'acollida als sense sostre. Fa quatre dies un immigrant polonès (o del nord o no sé on) es queixava que li van negar el llit a un centre d'acollida de l'Ajuntament al·legant que estava ple. I el centre no estava ple, i al sense sostre no li van dir on hi havia un altre centre on passar la nit... El van deixar tirat, vaja. I la notícia va sortir als diaris, però es veu que a ningú no li ha interessat recollir-la. Molta mani i molt manifest, però quan els ho deixen en safata els qui tant es queixaven s'estan fotent un Alka-Seltzer contra la ressaca. Sobre el paper de La Vanguardia i l'Avui: doncs és legítim que protestin pel que a ells els preocupa i, si tenen raó, que se'ls faci cas. No cal donar-hi més voltes, tothom pot defensar el que vulgui, si tenen raó tenen raó. Curts de mires? Ara no descobrirem la sopa d'all, ves. 
Tal com dius aquesta ordenança no impedeix de cap manera aprovar mesures de lluita contra l'exclusió social; són coses diferents i no necessàriament s'han de posar en el mateix cabàs. És a dir que la prioritat de l'ajuntament no és l'exclusió social i que, segons llegeixo, es deixarà per més endavant. Encara que com a ningú l'importa realment i ningí se'n recordarà el més probable és que no facin res o sent positius el mínim. Soc totalment contrari a la rebentada fàcil que esmentes i per això mateix trobo molt sospitòs que mitjans com La Vanguardia o L'Avui limitin el seu zel cívic a un parell d'afers pero no diguin res respecte d'altres. Per què aquests diaris no fan campanya denunciant el mobbing immobiliari, per extensió l'especulació immobiliaria, exigint alhora més recursos i poder per la oficina contra el mobbing immobiliari que ERC ha fet molt bé de crear? Quanta més gent apart de tú i algú altre en coneix la seva existència? Hi ha molta hipocresia i molt de cinisme amb això i en general, i això hem sembla personalment més greu que aquest incivisme, La Vanguardia i L'Avui tenen dret a escriure el que vulguin pero també tenen el deure de ser més que simples eines electoralistes de grups de presió socioeconòmics. 
És a dir que la prioritat de l\'ajuntament no és l\'exclusió social i que, segons llegeixo, es deixarà per més endavant. Ei, si el "segons llegeixo" es refereix a mi no em facis cas, eh? Només indicava una possibilitat que no sé si tirarà endavant. En aquesta conversa no he volgut defensar els serveis socials de l'Ajuntament (no els conec prou), sinó defensar que l'ordenança de què parlem és legítima i correcta, en línies generals, i que aprovar-la pot ser positiu independentment de l'actuació de l'Ajuntament en altres matèries. El que més m'ha sobtat del debat públic (no del debat amb tu ) que hi ha hagut aquests dies és una certa actitud de frontisme: l'ordenança és feixista, és electoralisme de CiU i PP i el millor que es pot fer és fotre-la a la paperera. L'única aportació interessant em sembla la de la FAVB (en Desclot hi ha posat un enllaç més avall), i certament és una llàstima que les seves propostes s'hagin incorporat d'una manera tan inconcreta. Però la resta de crítiques d'organitzacions, col·lectius i partits diversos sí que han tirat més aviat cap a la rebentada. No dic tampoc que La Vanguardia i l'Avui no hagin furgat en la ferida (en el cas de l'Avui no ho tinc tan clar, la veritat), però és que pel que fa a la resta de problemes de la ciutat els altres mitjans de comunicació tampoc és que siguin un prodigi de sensibilitat social, començant pel Punt i El Periódico i acabant per la ràdio local que vulguis. La FAVB mateixa sempre està fotent canya de la bona a l'Ajuntament ("de la bona" vol dir argumentada, amb contrapropostes viables, etc.; amb cap i peus, diguéssim) però en canvi troba ben pocs altaveus. La lògica per la qual totes les queixes o les propostes que vénen de la derechona/els comunistes/els ecologistes/els okupes o qualsevol grup a qui se li pugui penjar una etiqueta és dolenta, independentment del seu contingut, i que en canvi les propostes dels meus sempre són bones independentment del que diguin és una lògica que em sembla molt negativa, perquè impedeix avançar, i és la que ha predominat en aquest debat. Per això m'he posat tan tossut defensant l'ordenança, perquè em sembla que en la majoria de casos hi ha hagut més interès a tirar merda sobre l'Ajuntament i a barrejar conceptes i a crear un bon caos mental aprofitant el malestar general contra en Clos que no pas a debatre quina mena d'ordenança d'ordre públic és millor, per una banda, i quins són els problemes socials de la ciutat i com s'han d'afrontar, per l'altra.